Fidji wag vir Blitse in kwarteindstrydJC Pretorius. Foto: Twitter. Ondanks twee nederlae het die Blitsbokke steeds vir die beker-uitspeelwedstryde in Hongkong gekwalifiseer. Shakes Soyizwapi se troepe het sopas teen ŉ begeesterde Franse span met 19 – 17 vasgeval nadat hulle ook vroeër met twee punte teen Groot-Brittanje verloor het. Die Suid-Afrikaners se goeie punteverskil beteken egter dat hulle tweede in Groep B van die toernooi eindig. Hulle het veral in die eerste helfte teen die Fransmanne gewys waartoe hulle in staat is toe Ronald Brown, Impi Visser en Selvyn Davids se drieë toegesien het dat die Blitsbokke ŉ gemaklike rustydvoorsprong van 17 – 7 geniet het. Frankryk het daarna die bul by die horings gepak en hoegenaamd nie vir die Suid-Afrikaners teruggestaan nie – nie op verdediging óf op die aanval nie. Die Blitsbokke sal nou met Fidji in die bekerkwarteindstryd moet swaarde kruis. Die kragmeting sal môre om 05:50 (SA tyd) afskop en die aksie sal regstreeks op SuperSport uitgesaai word. Groep B-punteleer: Uitslae: Frankryk 34 – 0 Groot-Brittanje Suid-Afrika 21 – 0 Uruguay Frankryk 45 – 5 Uruguay Groot-Brittanje 12 – 10 Suid-Afrika Uruguay 19 – 17 Groot-Brittanje Frankryk 19 – 17 Suid-Afrika